MUNICIPIUL SATU MARE

CABINET VICEPRIMAR
  

Nr. 60105/ 21.10.2026 
  Băbțan Raul Gabriel, viceprimar al Municipiului Satu Mare,
În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „aprobarea vânzării unui imobil - teren situat în Municipiul Satu Mare, Aleea Mureșului nr. 15”,

În susținerea căruia formulez prezentul:
REFERAT DE APROBARE

Prin cererea înregistrată la Primăria municipiului Satu Mare sub                    nr. 55115/16.09.2025, numiții Molnar Dorel și Molnar Maria, solicită cumpărarea terenului în suprafață de 263 mp aflat în proprietatea privată a Municipiului Satu Mare, aferent imobilului cu destinația de casă situată în      Satu Mare, Aleea Mureșului nr. 15, jud. Satu Mare.
În susținerea cererii, petenții au depus documentația cadastrală intitulată Plan de situație”, vizată de O.C.P.I. Satu Mare sub nr. 73216/08.08.2025, întocmită de persoană fizică autorizată A.N.C.P.I. ing. Lung Adrian, potrivit căreia pe parcela de teren aflată în intravilanul Municipiului Satu Mare, este edificată o casă de locuit C1, situată pe Aleea Mureșului nr. 15.

Din extrasului de CF nr. 153056 Satu Mare (CF vechi nr. 39862 Satu Mare cu nr. topografic 6526/109, reiese faptul că terenul în  suprafață de 263 mp are categoria de folosință „curți construcții”, se află în proprietatea privată a Statului Român și are categoria de folosință „curți construcții”, iar casa este deținută în proprietatea petenților.
Conform memoriului tehnic privind situația juridică a imobilului,                  întocmit de persoana fizică autorizată A.N.C.P.I. ing. Lung Adrian, terenul în cauză se află în intravilanul Municipiului Satu Mare, este împrejmuit parțial și figurează ca teren aferent construcției C1 cu regimul de înălțime P, situată în Satu Mare, Aleea Mureșului nr. 15.

Din punct de vedere a legilor proprietății, imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.

Imobilul - teren  nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.

Din punct de vedere juridic, nu s-a identificat existența vreunui litigiu pe rolul instanțelor judecătorești pentru terenul care face obiectul prezentului proiect de hotărâre.

De asemenea din Certificatul de atestare fiscală pentru persoane fizice emis de Direcția de Impozite și Taxe Locale Satu Mare, rezultă faptul că terenul care face obiectul vânzării este înregistrat în evidențele fiscale.
Prin urmare se propune vânzarea în favoarea petenților Molnar Dorel și Molnar Maria, a terenului în suprafață de 263 mp la prețul stabilit conform raportului de evaluare a terenurilor cu categoria de folosință curți-construcții, situate pe str. Aleea Mureșului, care constituie Anexă la Hotărârea Consiliului Local al Municipiului Satu Mare nr. 249/ 24.09.2026.

Date fiind considerentele de mai sus și fiind îndeplinite prevederile                    art. 364 din O.U.G nr. 57/2019 privind Codul administrativ, cu modificările și completările ulterioare, văzând prevederile din același act normativ potrivit cărora Consiliul local are printre atribuții privind administrarea domeniului privat și vânzarea bunurilor, supun spre analiză și aprobare Consiliului local al Municipiului  Satu Mare, prezentul proiect de hotărâre. 

